Kiegészítő jegyzőkönyv

a Görög Köztársaságnak a Közösséghez való csatlakozása következtében az Európai Gazdasági Közösség és a Svájci Államszövetség közötti megállapodáshoz

Egyrészről

AZ EURÓPAI GAZDASÁGI KÖZÖSSÉG,

és másrészről

A SVÁJCI ÁLLAMSZÖVETSÉG,

FIGYELEMBE VÉVE a Görög Köztársaságnak az Európai Közösségekhez történő 1981. január 1-jei csatlakozását,

TEKINTETTEL az Európai Gazdasági Közösség és a Svájci Államszövetség között 1972. július 22-én Brüsszelben aláírt megállapodásra, a továbbiakban: megállapodás,

ÚGY HATÁROZTAK, hogy közös megegyezéssel meghatározzák a Görög Köztársaságnak az Európai Gazdasági Közösséghez történő csatlakozása következtében a megállapodásban elvégzendő kiigazításokat és átmeneti intézkedéseket,

ÉS MEGKÖTIK EZT A JEGYZŐKÖNYVET:

I. CÍM

Kiigazító intézkedések

1. cikk

A megállapodás szövegét görög nyelven készítik el, amely szöveg az eredeti szövegekkel azonos módon hiteles. A görög szöveget a vegyes bizottság hagyja jóvá.

2. cikk

(1) A Görög Köztársaság a megállapodás 1. jegyzőkönyve 1. cikkének (3) bekezdésében foglalt táblázatban megállapított rendelkezéseket alkalmazza a közös vámtarifa 48. és 49. árucsoportjába tartozó, Svájcból származó minden olyan termékre, amelyet az I. melléklet nem sorol fel.

(2) Svájc a megállapodás 1. jegyzőkönyve 5. cikkének (1) és (2) bekezdését alkalmazza az említett bekezdések hatálya alá tartozó és Görögországból származó valamennyi termékre.

II. CÍM

Átmeneti intézkedések

3. cikk

A Görög Köztársaság az I. mellékletben felsorolt termékek tekintetében fokozatosan eltörli a Svájcból származó termékek behozatali vámjait, a következő ütemezésnek megfelelően:

- 1981. január 1-jén minden vám az alapvám 90 %-ára csökken,

- 1982. január 1-jén minden vám az alapvám 80 %-ára csökken,

- a négy további, egyenként 20 %-os csökkentésre a következő időpontokban kerül sor:

- 1983. január 1-jén,

- 1984. január 1-jén,

- 1985. január 1-jén,

- 1986. január 1-jén.

4. cikk

(1) Az I. mellékletben felsorolt termékek esetében az alapvám, amelyre a 3. cikkben előírt egymást követő csökkentéseket alkalmazni kell, a Görög Köztársaság által Svájc tekintetében az egyes termékekre 1980. július 1-jén ténylegesen alkalmazott vám.

(2) A közös vámtarifa 3606 vámtarifaszáma alá tartozó gyufa tekintetében azonban az alapvám 17,2 %-os értékvám.

5. cikk

(1) A Görög Köztársaság az I. mellékletben felsorolt termékek tekintetében fokozatosan eltörli a Svájcból származó termékek behozatali vámjaival azonos hatású díjakat, a következő ütemezésnek megfelelően:

- 1981. január 1-jén minden díj az alapdíj 90 %-ára csökken,

- 1982. január 1-jén minden díj az alapdíj 80 %-ára csökken,

- a négy további, egyenként 20 %-os csökkentésre a következő időpontokban kerül sor:

- 1983. január 1-jén,

- 1984. január 1-jén,

- 1985. január 1-jén,

- 1986. január 1-jén.

(2) Az alapdíj, amelyre az (1) bekezdésben előírt egymást követő csökkentéseket alkalmazni kell, a Görög Köztársaság által a jelenlegi Közösség tekintetében az egyes termékekre 1980. december 31-én ténylegesen alkalmazott díj.

(3) 1981. január 1-jén eltörlik az importvámokkal azonos hatású, a Görögország és Svájc közötti kereskedelemben 1979. január 1-jétől bevezetett valamennyi díjat.

6. cikk

Amennyiben a Görög Köztársaság a megállapított ütemezésnél gyorsabban függeszti fel vagy csökkenti a jelenlegi Közösségből behozott termékeket sújtó vámokat vagy azonos hatású díjakat, a Görög Köztársaság a Svájcból származó termékeket sújtó hasonló vámokat vagy azonos hatású díjakat is felfüggeszti vagy azonos százalékkal csökkenti.

7. cikk

(1) A változó összetevőt, amelyet a Görög Köztársaság a megállapodás 2. jegyzőkönyvének 1. cikkével összhangban alkalmazhat az említett jegyzőkönyv I. táblázatában felsorolt, Svájcból származó termékekre, kiigazítják a jelenlegi Közösség és Görögország közötti kereskedelemben alkalmazott kompenzációs összeggel.

(2) A megállapodás 2. jegyzőkönyvének I. táblázatában és e jegyzőkönyv I. mellékletében egyaránt felsorolt termékek tekintetében a Görög Köztársaság a 3. cikkben megállapított ütemezésnek megfelelően eltörli a következők közötti különbséget:

- a Görög Köztársaság által a csatlakozáskor alkalmazandó vám rögzített összetevője, és

- a 2. jegyzőkönyv I. táblázatának utolsó oszlopában feltüntetett vám (a változó összetevőn kívül).

8. cikk

(1) A Görög Köztársaság a II. mellékletben felsorolt, Svájcból származó termékekre 1985. december 31-ig mennyiségi korlátozásokat tarthat fenn.

(2) Az (1) bekezdésben említett korlátozások globális kontingensek formájában történnek, amelyeket megnyitnak az Ausztriából, Finnországból, Izlandról, Norvégiából és Svédországból származó behozatal előtt is.

Az 1981-re vonatkozó globális kontingenseket a II. melléklet sorolja fel.

(3) A (2) bekezdésben említett kontingensek fokozatos növelésének legkisebb mértéke az elszámolási egységben kifejezett kontingensek esetében minden év elején 25 %, a mennyiségben kifejezett kontingensek esetében pedig minden év elején 20 %. A növekményeket hozzáadják az egyes kontingensekhez, a következő növelést az így kapott összértéket vagy összmennyiséget alapul véve számítják ki.

Amennyiben a kontingenst mennyiségben és értékben is megadják, a mennyiségre vonatkozó kontingenst legalább évi 20 %-kal, az értékre vonatkozó kontingenst legalább évi 25 %-kal növelik, míg a rákövetkező kontingenseket minden évben a növekménnyel emelt előző évi kontingens alapján számítják.

A közös vámtarifa ex 8702 A I alszáma alá tartozó buszok és egyéb gépjárművek tekintetében azonban a mennyiségi kontingenst évi 15 %-kal, az értékre vonatkozó kontingenst pedig évi 20 %-kal emelik.

(4) Ha a tapasztalat azt mutatja, hogy a II. mellékletben felsorolt valamely termék Görögországba irányuló behozatala két egymást követő évben nem éri el a kontingens 90 %-át, a Görög Köztársaság liberalizálja az említett, Svájcból és a (2) bekezdésben felsorolt országokból származó termék behozatalát, amennyiben a szóban forgó termék az adott időpontban a jelenlegi Közösség felé is liberalizált.

(5) Amennyiben a Görög Köztársaság liberalizálja valamely, a II. mellékletben felsorolt, a jelenlegi Közösségből származó termék behozatalát, vagy a jelenlegi Közösségre alkalmazandó legkisebb mértéket meghaladóan növel egy kontingenst, akkor a Görög Köztársaság az említett, Svájcból származó termék behozatalait is liberalizálja, vagy arányosan növeli a globális kontingenst.

(6) A II. mellékletben felsorolt és Svájcból származó termékek behozatali engedélyei tekintetében a Görög Köztársaság ugyanazokat a közigazgatási szabályokat és gyakorlatokat alkalmazza, mint amelyeket a jelenlegi Közösségből származó ilyen behozatalra alkalmaz, a közös vámtarifa 3102 és 3103 vámtarifaszáma és a 3105 A I, II és IV alszáma alá tartozó műtrágya kontingensének kivételével, amelynek esetében a Görög Köztársaság a kizárólagos forgalmazási jogokra vonatkozó szabályokat és gyakorlatokat alkalmazhatja.

9. cikk

(1) A Görögországban 1980. december 31-én hatályban lévő, a Svájcból származó termékek behozatala tekintetében fennálló importletéteket és készpénzkifizetéseket 1981. január 1-jétől kezdődően három év alatt fokozatosan megszüntetik.

A behozatali letétek és készpénzkifizetések mértékét a következő ütemezésnek megfelelően csökkentik:

- 1981. január 1-jén: 25 %,

- 1982. január 1-jén: 25 %,

- 1983. január 1-jén: 25 %,

- 1984. január 1-jén: 25 %.

(2) Amennyiben a Görög Köztársaság a jelenlegi Közösség tekintetében az (1) bekezdésben meghatározott ütemezésnél gyorsabban csökkenti a behozatali letétek és készpénzkifizetések mértékét, a Görög Köztársaság ugyanilyen csökkentést hajt végre a Svájcból származó termékek behozatala tekintetében is.

III. CÍM

Általános és záró rendelkezések

10. cikk

A származási szabályok – a Görög Köztársaságnak az Európai Közösségekhez történő csatlakozása következtében esetlegesen szükséges – bármely módosítását a vegyes bizottság végzi el.

11. cikk

E jegyzőkönyv mellékletei annak szerves részét képezik. Ez a jegyzőkönyv a megállapodás szerves részét képezi.

12. cikk

Ezt a jegyzőkönyvet a Szerződő Felek saját eljárásukkal összhangban hagyják jóvá. A jegyzőkönyv 1981. január 1-jén lép hatályba, azzal a feltétellel, hogy a Szerződő Felek ezen időpont előtt értesítik egymást az ehhez szükséges eljárások befejezéséről. Ezen időpont után a jegyzőkönyv az értesítést követő második hónap első napján lép hatályba.

13. cikk

Ez a jegyzőkönyv két-két eredeti példányban készült angol, dán, francia, görög, holland, német és olasz nyelven, amely szövegek mindegyike egyaránt hiteles.

Udfærdiget i Bruxelles, densyttende juli nitten hundrede og firsGeschehen zu Brüssel amsiebzehnten Juli neunzehnhundertachtzigDone at Brussels on theseventeenth day of July in the year one thousand nine hundred and eightyFait à Bruxelles, ledix-sept juillet mil neuf cent quatre-vingtΈγινε οτίς Βρυξέλλες, οτίςδέκα επτά Ίουλίου χίλια έννεακόσια ογδόνταFatto a Bruxelles, addìdiciassette luglio millenovecentoottantaGedaan te Brussel, dezeventiende juli negentienhonderd tachtig

For Det europæiske økonomiske FællesskabFür die Europäische WirtschaftsgemeinschaftFor the European Economic CommunityPour la Communauté économique européenneΓια τήν Ευρωπαϊκή Οικονομική ΚοινότηταPer la Comunità economica europeaVoor de Europese Economische Gemeenschap

+++++ TIFF +++++

Für die Schweizerische EidgenossenschaftPour la Confédération suissePer la Confederazione svizzera

+++++ TIFF +++++

--------------------------------------------------

I. MELLÉKLET

A 4. cikkben említett jegyzék

Brüsszeli nómenklatúra vámtarifaszám (CCCN) | Árumegnevezés |

15. árucsoport | |

ex 15.10 | Fenyőfából nyert termékek, 90 tömegszázalékot meghaladó zsírsavtartalommal |

17. árucsoport | |

17.04 | Cukorkaáru kakaótartalom nélkül |

18. árucsoport | |

18.06 | Csokoládé és kakaótartalmú más élelmiszer-készítmény |

19. árucsoport | |

ex 19.02 | Malátakivonat |

19.03 | Makaróni, spagetti és hasonló termékek |

19.05 | Gabonából vagy gabonatermékekből puffasztással vagy pirítással előállított, elkészített élelmiszer (puffasztott rizs, kukoricapehely és hasonló termékek) |

ex 19.07 | Kenyér, kétszersült és más pékáru cukor, méz, tojás, zsír, sajt vagy gyümölcs hozzáadása nélkül |

19.08 | Cukrászsütemény, biscuit, kalács és más finompékáru, kakaótartalommal is |

21. árucsoport | |

ex 21.02 | Pörkölt pótkávé a pörkölt cikória kivételével; a pörkölt cikóriától eltérő más pörkölt pótkávé kivonata, eszenciája és koncentrátuma |

ex 21.04 | Szósz; ételízesítő keverék és más ízesítő keverék a mangóból készült folyékony, fűszeres ízesítő (chutney) kivételével |

ex 21.06 | Sütőélesztő és nem aktív természetes élesztő |

22. árucsoport | |

ex 22.02 | Limonádé, ízesített ásványvíz és ízesítetlen szénsavas víz és más alkoholmentes ital a 20.07 vámtarifaszám alá tartozó gyümölcs- és zöldséglevek kivételével, tej- vagy tejzsírtartalom nélkül, de cukortartalommal (szacharóz vagy invertcukor) vagy tej- vagy tejzsírtartalommal |

22.03 | Malátából készült sör |

22.06 | Vermut és friss szőlőből készült más bor aromatikus kivonatokkal ízesítve |

ex 22.09 | Szeszes ital, tojás- vagy tojássárgája- és/vagy cukortartalommal (szacharóz vagy invertcukor) |

25. árucsoport | |

25.20 | Gipsz; anhidrit; égetett gipsz és kötőanyag kalcium-szulfátból, festve is, a speciálisan fogászati célra készített kötőanyagok kivételével |

25.22 | Égetett mész, oltott mész és hidraulikus mész, a kalcium-oxid és -hidroxid kivételével |

25.23 | Portlandcement, gyorsan kötő cement, salakcement, szuperszulfátcement és hasonló hidraulikus cement festve és klinker formában is |

ex 25.30 | Nyers természetes bórsav, amely szárazanyag tömegre számítva legfeljebb 85 % H3BO3-at tartalmaz |

ex 25.32 | Földfesték kalcinálva és egymással keverve is; szantorin föld, puccolán, trassz és a hidraulikus cement gyártásban használt hasonló földek, por alakban is |

27. árucsoport | |

27.05 bis | Világítógáz, vízgáz, generátorgáz és hasonló gáz |

27.06 | Kátrány kőszénből, barnaszénből vagy tőzegből desztillálva és más ásványi kátrány, részlegesen desztillálva is, és szurokkeverékek kreozotolajjal vagy más kőszénből desztillált kátránytermékekkel |

27.08 | Szurok és szurokkoksz kőszénkátrányból vagy más ásványi kátrányból |

ex 27.10 | Kenőanyagként használt ásványi olajok és zsírok |

ex 27.11 | Földgáz és gáz-halmazállapotú más szénhidrogén, a legalább 99 %-os tisztaságú, nem energetikai vagy tüzelőanyag célú propán kivételével |

27.12 | Vazelin |

27.13 | Paraffinviasz, mikrokristályos kőolajviasz, paraffin-gács, ozokerit, lignitviasz, tőzegviasz és más ásványi viasz, színezve is |

27.14 | Ásványolajkoksz, ásványolaj-bitumen, kőolaj vagy más bitumenes ásványból előállított olaj egyéb maradéka |

27.15 | Természetes bitumen és aszfalt; bitumenes pala, aszfaltkő és kátrányos homok |

27.16 | Természetes aszfaltot vagy természetes bitument, ásványolaj-bitument, ásványi kátrányt vagy ásványi kátrányszurkot tartalmazó bitumenes keverék (például bitumenes masztix, lepárlási maradvány) |

28. árucsoport | |

ex 28.01 | Klór |

ex 28.04 | Hidrogén, oxigén (ózon is) és nitrogén |

ex 28.06 | Hidrogén-klorid (sósav) |

28.08 | Kénsav; óleum |

28.09 | Salétromsav; nitrálósavak |

28.10 | Foszfor-pentoxid és foszforsavak (meta-, orto- és piro-) |

28.12 | A bór oxidjai; bórsav |

28.13 | Más szervetlen savak és nemfémek más szervetlen oxigénvegyületei (a víz kivételével) |

28.15 | Nemfémek szulfidjai; kereskedelmi foszfor-triszulfid |

28.16 | Ammónia cseppfolyosítva vagy vizes oldatban |

28.17 | Nátrium-hidroxid (marónátron); kálium-hidroxid (marókáli); nátrium- vagy kálium-peroxidok |

ex 28.19 | Cink-oxid |

ex 28.20 | Mesterséges korund |

28.22 | Mangán-oxidok |

ex 28.23 | Vas-oxidok, természetes vas-oxidot tartalmazó földfesték is, ha Fe2O3-ra átszámított vas-oxidban a lekötött vastartalom legalább 70 tömegszázalék |

ex 28.27 | Vörösólom és lithargyrum |

28.29 | Fluoridok; szilikon-fluoridok, fluor-aluminátok és egyéb komplex fluorsók |

ex 28.30 | Magnézium-klorid, kalcium-klorid |

ex 28.31 | Hipokloritok; kereskedelmi kalcium-hipoklorit; kloritok |

28.35 | Szulfidok; poliszulfidok |

28.36 | Ditionitok, a szerves anyagokkal stabilizáltak is; szulfoxilátok |

28.37 | Szulfitok és tioszulfátok |

ex 28.38 | Nátrium-, bárium-, vas-, cink-, magnézium- és alumíniumszulfátok; timsók |

ex 28.40 | Foszfitok, hipofoszfitok és foszfátok, a dibázikus ólomfoszfát kivételével |

ex 28.42 | Karbonátok, ammónium-karbamátot tartalmazó kereskedelmi ammónium-karbonát is, az ólomkarbonát (fehér ólom) nélkül |

ex 28.44 | Higany-fulminát |

ex 28.45 | Nátrium-szilikát és kálium-szilikát, beleértve a kereskedelmi minőségűeket |

ex 28.46 | Finomított borát |

ex 28.48 | Arzenitek és arzenátok |

28.54 | Hidrogén-peroxid (szilárd hidrogén-peroxid is) |

ex 28.56 | Szilícium-, bór- és kalcium-karbid |

ex 28.58 | Desztillált vagy vezetőképes víz és hasonló tisztaságú víz |

29. árucsoport | |

ex 29.01 | Szénhidrogének energetikai és tüzelőanyag célra; naftalin és antracén |

ex 29.04 | Amil-alkoholok |

29.06 | Fenolok és fenol-alkoholok |

ex 29.08 | Dipentil-éter (diamil-éter) dietil-éter, anetol |

ex 29.14 | Palmitin-, sztearin- és olajsav és vízben oldódó sóik; anhidridek |

ex 29.16 | Borkő-, citrom- és galluszsav; kalcium-tartarát |

ex 29.21 | Nitroglicerin |

ex 29.42 | Nikotinszulfát |

29.43 | Vegyileg tiszta cukrok, a szacharóz, glukóz és laktóz kivételével; cukoréterek, -észterek és ezek sói, a 29.39, 29.41 és a 29.42 vámtarifaszám alá tartozó termékek kivételével |

30. árucsoport | |

ex 30.02 | Ellenszérumok |

ex 30.03 | Gyógyszerek (az állatgyógyászati célú gyógyszerek is), a következő termékek kivételével: asztma elleni cigarettákkinin, cinkonin, guinidin és ezek sói, védett termék formájában ismorfium, kokain és más narkotikumok, védett termék formájában isantibiotikumok és antibiotikum alapú készítményekvitaminok és vitamin alapú készítményekszulfonamid, hormonok és hormon alapú készítmények |

30.04 | Vatta, géz, kötés és hasonló cikkek (kötszer, ragtapasz, mustártapasz) impregnálva vagy gyógyszerrel bevonva, vagy gyógykezelési vagy sebészeti célokra a kiskereskedelemben szokásos kiszerelésben, az ezen árucsoport 3. megjegyzésében meghatározott áruk kivételével |

31. árucsoport | |

ex 31.03 | Ásványi vagy vegyi foszfát műtrágya, a következők kivételével: bázikus salakporított (égetett) kalcium-foszfátok (termofoszfátok és olvasztott foszfátok) és égetett természetes alumínium-kalcium-foszfátoka legalább 0,2 tömegszázalék fluort tartalmazó kalcium-hidrogén-foszfát |

31.05 | Más műtrágya, ebbe az árucsoportba tartozó termékek tabletta, kapszula vagy más formában, illetve legfeljebb 10 kg bruttó tömegű csomagolásban |

32. árucsoport | |

ex 32.01 | Növényi eredetű cserzőanyag-kivonatok; tanninok (csersav), vizes kivonatú galluszsav is |

ex 32.04 | Növényi vagy állati eredetű színezőanyag (beleértve a festőfakivonatot és egyéb növényi kivonatokat, de az indigó, henna és klorofill kivételével), a kármin-kivonat és a karmazsin-kivonat kivételével |

ex 32.05 | Szintetikus szerves festékanyag (beleértve a pigment színezőanyagot, a mesterséges indigó kivételével); szintetikus szerves anyagok, amelyeket luminoforként használnak; optikai fehérítőszerként ismert termékek, amelyek szál rögzíthetők |

32.06 | Színes lakkfesték |

ex 32.07 | Más színezőanyag, a következők kivételével: a)szervetlen pigmentek vagy ásványi eredetű pigmentek, a kadmiumsókon alapuló, festést elősegítő anyag tartalommal isb)krómos festék és poroszkék (berlini kék); luminoforként használt szervetlen termékek |

32.08 | Elkészített pigmentek, elkészített homályosítók (mattítók) és festékek, üvegszerű zománcok és mázak, folyékony lüszterek és hasonló termékek, a kerámia-, a zománc- és az üvegiparban használatosak; engóbák; üvegfritt és egyéb üveg por, szemcse vagy pehely alakban |

32.09 | Festék és lakk; tempera; a bőrkikészítés befejezésénél használt vizes pigmentek; más festékanyag és zománc; olajban, lakk benzinben, terpentinolajban, lakkban vagy más festékanyagok gyártásában használt eszközökkel diszpergált pigmensek; festékek és zománcok gyártásában használt más anyag; nyomófóliák, kiskereskedelmi forgalom számára csomagolt festék és színezőanyag; a 32. árucsoport 4. alszámában meghatározott oldatok |

32.11 | Elkészített szikkatív |

32.12 | Üvegezőgitt; oltógitt; festőgyurma; nem tűzálló simítókészítmény; tömítő- és hasonló masztix, beleértve a gyantamasztixot és -cementet |

32.13 | Írótinta, nyomdafesték és más tinta |

33. árucsoport | |

ex 33.01 | Szilárd és vízmentes illóolajok (terpénmentesek is), a rózsa, rozmaring, eukaliptusz, szantálfa és a cédrus illóolajának kivételével; rezinoidok; illóolaj-koncentrátum zsírban, szilárd olajban, viaszban vagy hasonló anyagban, amelyet hideg abszorbció vagy macerálás útján nyernek |

ex 33.06 | Parfümök és toalettvizek; kozmetikai termékek és bőr-, haj- és körömápoló szerek; fogporok és fogkrémek, száj- és fogápoló szerek; elkészített helyiségszagtalanítók, illatosítottak is |

34. árucsoport | Szappanok, szerves felületaktív anyagok, mosószerek, kenőanyagok, műviaszok, elkészített viaszok, fényesítő- és polírozóanyagok, gyertya és hasonló termékek, mintázópaszta és "fogászati viasz" |

35. árucsoport | Fehérjeanyagok, a tojásfehérje és a laktalbumin kivételével; enyvek, enzimek |

36. árucsoport | Robbanóanyagok; pirotechnikai készítmények; gyufa; piroforos ötvözetek; egyes gyúlékony anyagok |

37. árucsoport | |

37.03 | Fényérzékeny papír; karton és szövet, megvilágítatlan vagy megvilágított, de nem előhívott |

38. árucsoport | |

38.03 | Aktív szén; aktivált természetes ásványi termékek; állati szén, beleértve a kimerült állati szenet is |

38.09 | Fakátrány; fakátrányolaj (a 38.18 vámtarifaszám alá tartozó oldószerkeverékek és hígítók kivételével); fakreozot; fanafta; acetonolaj; mindenfajta növényi szurok; sörfőzőszurok és hasonló készítmény, gyantasav vagy növényi szurok alapanyagból előállított termékek; természetes gyantás termékeken alapuló kohászati magkötőanyagok |

ex 38.11 | Fertőtlenítők, rovarölők, patkányirtók, peszticidek és hasonló termékek, például kénezett szalag, kénezett kanóc, kéngyertya, légyfogó papír, hexaklór-diciklo-hexánnal (BHC) bevont pálca és hasonló módon kiszerelve; más anyagokkal kevert aktív termékből (mint DDT) álló készítmény, felhasználásra kész aeroszoltartályba kiszerelve |

38.18 | Oldószerkeverékek és hígítók lakkokhoz és hasonló termékekhez |

ex 38.19 | Folyadék hidraulikus célra (hidraulikus fék), amely kőolajat vagy bitumenes ásványokból nyert olajat 70 tömegszázaléknál kisebb arányban tartalmaz |

39. árucsoport | |

ex 39.02 | Polivinil-klorid |

ex 39.01 | Polisztirol bármely formában, egyéb műanyagok, cellulóz-éterek és -észterek, műgyanták, a következők kivételével: a)Granulátum, pehely, por, hulladék és forgács alakban, amelyet az ebben az árucsoportban említett termékek gyártására nyersanyagként használnak felb)Ioncserélők |

ex 39.02 |

ex 39.03 |

ex 39.04 |

ex 39.05 |

ex 39.06 |

ex 39.07 | A 39.01–39.06 vámtarifaszám alá tartozó anyagokból készített áruk, kivéve a legyezőt és a kézben tartható ellenzőt, a nem mechanikus rostákat és kézi szűrőket, ezek keretét és nyelét, valamint az ilyen keretek és nyelek részeit, a fényképészeti és mozifilmhez vagy a 92.12 vámtarifaszám alá tartozó szalagokhoz, filmekhez és hasonló termékekhez használt csévét, orsót és hasonló termékeket |

40. árucsoport | Gumi, szintetikus gumi, faktisz és a belőle készült áruk, a 40.01, 40.02, 40.03 és 40.04 vámtarifaszám, a latex (ex 40.06), az oldatok és diszperziók (ex 40.06), a sebészek, radiológusok és búvárok által használt védőöltözet (ex 40.13) és az ömlesztett formában vagy tömbökben, forgács, hulladék és por formájában lévő keménygumi (ebonit és vulkanit) (ex 40.15) kivételével |

41. árucsoport | Nyersbőr és kikészített bőr (a szőrme kivételével), a pergamentált bőr és a 41.01 és a 41.09 vámtarifaszám alá tartozó cikkek kivételével |

42. árucsoport | Bőráruk; nyerges- és szíjgyártóáruk; utazási cikkek, kézitáskák és hasonló tartók; bélből készült áruk (a selyemhernyóbélből készült áruk kivételével) |

43. árucsoport | Szőrme, műszőrme; ezekből készült áruk |

44. árucsoport | Fa és faipari termékek; faszén, a 44.07 vámtarifaszám, a farostlemezből készült áruk (ex 44.21, ex 44.23, ex 44.27, ex 44.28), a fényképészeti és mozifilmhez vagy a 92.12 (ex 44.26) vámtarifaszám alá tartozó szalagokhoz, filmekhez és hasonló termékekhez használt cséve, orsó és hasonló termékek és a fa mozaikburkolat (ex 44.28) kivételével |

45. árucsoport | |

45.03 | Természetes parafából készült áru |

45.04 | Agglomerált parafa (kötőanyaggal is) és ebből készült áru |

46. árucsoport | Szalmából, eszpartófűből és más fonásanyagból készült áruk; kosárkötő- és fonásáruk, a fonat és fonásanyagból készült hasonló termék kivételével, csíknak összeállítva is, minden felhasználásra (ex 46.02) |

48. árucsoport | |

ex 48.01 | Papír és karton (beleértve a cellulózvattát), tekercsben vagy ívben, a következő termékek kivételével: cellulózpépből és facsiszolatból előállított rostanyagból készített rendes újságpapír, legfeljebb 60g/m2 négyzetmétertömegűmagazinpapírcigarettapapírselyempapírszűrőpapírcellulózvattakézzel merített papír és karton |

48.03 | Pergamen vagy zsírpapír és karton, ezek utánzatai, fényezett átlátszó papír, tekercsben vagy ívben |

48.04 | Többrétegű papír és karton (ragasztóval összeragasztott papír- vagy kartonlapokból összeállítva), felületi impregnálás vagy bevonás nélkül, belső erősítéssel is, tekercsben vagy ívben |

ex 48.05 | Hullámpapír és -karton (egy vagy két oldalon sima papírral borított is), domborított, tekercsben vagy ívben |

ex 48.07 | Papír és karton impregnálva, bevonva, felületileg színezve, díszítve vagy nyomtatva (amely nem képez a 49. árucsoportba tartozó nyomdaipari terméket) tekercsben vagy ívben, a kockás papír, az aranypapír vagy ezüstpapír és utánzataik, a pauszpapír, az indikátorpapír és a nem fényérzékeny fényképészeti papír kivételével |

ex 48.13 | Karbonpapír |

48.14 | Írótömb, boríték, zárt levelezőlap, postai levelezőlap és más levelezőlapok; levelezőpapír-készletet tartalmazó, papírból vagy kartonból készült doboz, tasak, tárca és mappa |

ex 48.15 | Más, méretre vagy alakra vágott papír és karton, a cigarettapapír, a távírószalag, a monotype szedőgéphez és számológépekhez használt lyukszalag papír, a szűrőpapír és -karton (a cigaretta füstszűrőjénél használt is) és az enyvezett szalag kivételével |

48.16 | Doboz, zsák és más csomagolóeszköz papírból és kartonból; iratgyűjtő doboz, levéltartó doboz, tároló doboz és hasonló áru papírból vagy kartonból irodai, bolti és hasonló célra |

48.18 | Regiszter, iskolai füzet, jegyzetfüzet (notesz), írótömb, előjegyzési tömb, orvosi vénytömb, előjegyzési jegyzettömb, írómappa, iratrendező cserélhető lapokkal vagy más), iratborító, más irodaszer papírból és kartonból; album valamint könyvborító papírból vagy kartonból |

48.19 | Címke papírból vagy kartonból, nyomtatott és öntapadó is |

ex 48.21 | Lámpaernyő; asztalterítő és szalvéta, zsebkendő és törölköző; tál, tányér, csésze, asztali alátét, palackalátét, poháralátét |

49. árucsoport | |

ex 49.01 | Nyomtatott könyv, füzet, brosúra és röplap görög nyelven |

ex 49.03 | Gyermekképeskönyv és kifestőkönyv, teljes egészében vagy részben görög nyelven nyomtatva |

ex 49.07 | Nem forgalomra szánt bélyeg |

49.09 | Képes levelezőlap, karácsonyi és más képes üdvözlőlap, bármilyen eljárással nyomtatva, díszítve is |

ex 49.10 | Bármilyen naptár, naptárblokk is papírból vagy kartonból, a görögtől eltérő nyelvű, reklámcélú naptár kivételével |

ex 49.11 | Más nyomtatvány, beleértve a nyomtatott képet és fényképet is, a következő cikkek kivételével: színház és fényképészeti műterem díszletereklámcélú nyomtatvány (ideértve az utazási reklámot), a görögtől eltérő nyelven nyomtatva |

50. árucsoport | Selyem és selyemhulladék |

51. árucsoport | Szintetikus vagy mesterséges (végtelen) szálak |

52. árucsoport | Textília fémszálból |

53. árucsoport | Gyapjú és más állati szőr, az 53.01, 53.02, 53.03 és 53.04 vámtarifaszám alá tartozó nyers, fehérített és festetlen termékek kivételével |

54. árucsoport | Len és rami, az 54.01 vámtarifaszám kivételével |

55. árucsoport | Pamut |

56. árucsoport | Szintetikus vagy mesterséges (vágott) szálak (vágott műszálak) |

57. árucsoport | Más növényi textilanyag, az 57.01 vámtarifaszám kivételével; papírfonal és papírszövet |

58. árucsoport | Szőnyeg és faliszőnyeg; bolyhos és zseníliaszövet; keskenyáru; paszomány; tüll- és más hálószövetek; csipke; hímzés |

59. árucsoport | Vatta és nemez; zsineg, hajókötél, és kötél; különleges anyagok; impregnált és bevont anyagok; műszaki textiláru |

60. árucsoport | Kötött és hurkolt áruk |

61 árucsoport | Ruházati cikkek, kellékek és tartozékok textilanyagból, a kötött és hurkolt áruk kivételével |

62. árucsoport | Más konfekcionált áru textilanyagból, a rosták és kézi sziták kivételével (ex 62.05) |

63. árucsoport | Használt ruha, egyéb használt textiláru; rongy |

64. árucsoport | Lábbeli, lábszárvédő és hasonló áru; ezek részei |

65. árucsoport | Fejfedő és részei |

66. árucsoport | |

66.01 | Esernyő és napernyő (beleértve a boternyőt, a ponyvasátrat, a kerti és hasonló napernyőt is) |

67. árucsoport | |

ex. 67.01 | Tollseprű |

67.02 | Művirág, levél- és gyümölcsutánzat és ezek részei; ezekből készült áru |

68. árucsoport | |

68.04 | Kézi polírozókő, fenőkő, olajfenőkő, csont és hasonló, malomkő, őrlőkő, köszörűkő és hasonló (ideértve az örlő, csiszoló, élesítő, simító, vágó korongot, fejet, tárcsát és csúcsot) természetes kőből (agglomerált is), agglomerált természetes vagy mesterséges csiszolóanyagból, kerámiából, más anyagból készült maggal, nyéllel, hüvellyel, tengellyel és hasonlóval is, de keret nélkül; ilyen kövek és kerekek részei és más elkészített alkatrészei természetes kőből (agglomerált is), agglomerált természetes vagy mesterséges csiszolóanyagból, kerámiából |

68.06 | Természetes vagy mesterséges csiszolóanyag por vagy szemcse alakban szövetre, papírra, kartonra vagy más anyagra varrva vagy más módon ráerősítve, alakra vágva is |

68.09 | Panel, tábla, burkolólap, tömb és hasonló termék növényi rostból, farostból, szalmából, faforgácsból vagy fahulladékból (beleértve a fűrészport) cementtel, gipsszel vagy más ásványi kötőanyaggal agglomerálva (tömörítve) |

68.10 | Gipszből készült áru |

68.11 | Cementből (salakcementből is), betonból vagy műkőből (a cementtel agglomerált szemcsés márványt is ideértve) készült áru, mindezek megerősítéssel is |

68.12 | Azbesztcementből, cellulózrost-cementből vagy hasonló anyagból készült áru |

68.14 | Dörzsanyag (szelvény, korong, gyűrű, szalag, lap, tekercs és hasonlók) fékhez, kapcsolószerkezethez vagy hasonlóhoz azbeszt alapú anyagból, más ásványi vagy cellulóz alapú anyagból, textil- vagy egyéb anyaggal kombinálva is |

69. árucsoport | Kerámiai termékek, kivéve a 69.01, 69.02 vámtarifaszámot, a magnezit és a magnézium-kromit alapú tégla kivételével, a 69.03, 69.04 és a 69.05 vámtarifaszámot, a laboratóriumi és ipari célra szolgáló eszközöket és berendezéseket, a savak és más vegyi termékek és áruk szállítására a mezőgazdaságban használt, a 69.09 vámtarifaszám alá tartozó tartályokat és a 69.10, 69.13 és a 69.14 vámtarifaszám alá tartozó porcelánárukat |

70. árucsoport | |

70.04 | Másképp meg nem munkált öntött vagy hengerelt üveg (ideértve a bevonatos vagy drótbetétes üveget), alakra vágva is, táblában |

70.05 | Húzott üveg és fúvott üveg táblában (beleértve a bevonatos üveget), nem megmunkálva |

ex 70.06 | Öntött, hengerelt, húzott és fúvott üveg (beleértve a bevonatos és drótbetétes üveget) táblában, felületén csiszolva vagy polírozva, de tovább nem megmunkálva, a drótbetét nélküli tükörüveg kivételével |

ex 70.07 | Öntött, hengerelt, húzott és fúvott üveg (beleértve a bevonatos és drótbetétes üveget), nem négyszögletes alakra vágva, vagy hajlítva vagy másként megmunkálva (például megmunkált széllel vagy metszve), felületén csiszolva vagy polírozva is; ólomkeretes ablaküveg és hasonlók |

70.08 | Biztonsági üveg, szilárdított (edzett) vagy többrétegű üvegből, alakra vágva is |

70.09 | Üvegtükör (beleértve a visszapillantó tükröt is), keret nélkül, keretezve és hátlappal |

70.10 | Üvegballon, üvegpalack, konzervüveg, üvegedény, és más hasonló üvegtartály áru szállítására vagy csomagolására; dugasz és más lezáró üvegből |

ex 70.13 | Asztali, konyhai, tisztálkodási, irodai, lakásdíszítési vagy hasonló célra szolgáló üvegáru (a 70.19 vámtarifaszám alá tartozók kivételével), a Pyrexhez vagy a Durexhez hasonló, alacsony hőtágulási együtthatójú, asztali és konyhai célra használt tűzálló üvegáru kivételével |

70.14 | Üvegáru világításhoz, jelzőberendezéshez és optikai elem üvegből, optikailag nem megmunkálva és nem optikai üvegből |

ex 70.15 | Napszemüvegekhez használt üveg (a látásjavító lencsékhez alkalmas üveg kivételével) hajlítva, ívelve, homorítva és hasonló módon |

ex 70.16 | Sokcellás (multicelluláris) üveg tömb, lap, tábla, panel vagy hasonló formában |

ex 70.17 | Laboratóriumi, higéniai vagy gyógyszerészeti üvegáru, fokbeosztással, mérőjelzéssel ellátva is, a kémiai laboratóriumok által használt üvegáru kivételével; üvegampullák |

ex 70.21 | Más üvegáru, az ipari célú áruk kivételével |

71. árucsoport | |

ex 71.12 | Ékszer ezüstből (arannyal vagy platinával bevonva is) vagy hengerelt nemesfém |

71.13 | Arany- és ezüstműves áru, ennek részei nemesfémből vagy hengerelt nemesfémből, a 71.12 vámtarifaszám alá tartozók kivételével |

ex 71.14 | Más áru nemesfémből vagy hengerelt nemesfémből, a műszaki vagy laboratóriumi célra szolgáló eszközök és áruk kivételével |

71.16 | Ékszerutánzat |

73. árucsoport | Vas és acél, ezekből készült áruk, a következők kivételével: a)az Európai Szén- és Acélközösség joghatósága alá tartozó, a 73.01, 73.02, 73.03, 73.05, 73.06, 73.07, 73.08, 73.09, 73.10, 73.11, 73.12, 73.13, 73.15 és a 73.16 vámtarifaszám alá tartozó termékekb)azok a 73.02, 73.05, 73.07 és a 73.16 vámtarifaszám alá tartozó termékek, amelyek nem esnek az Európai Szén- és Acélközösség joghatósága alác)a 73.04, 73.17, 73.19, 73.30, 73.33 és a 73.34 vámtarifaszám, valamint a 73.35 vámtarifaszám alá tartozó rugó és rugólap vasból vagy acélból, vasúti kocsikhoz |

74. árucsoport | Réz és ebből készült áruk, a 10 tömegszázaléknál több nikkelt tartalmazó rézötvözetek, valamint a 74.01, 74.02, 74.06 és 74.11 vámtarifaszám alá tartozó cikkek kivételével |

76. árucsoport | Alumínium és ebből készült áruk, a 76.01 és a 76.05 vámtarifaszám, valamint a fényképészeti és mozifilmhez vagy a 92.12 vámtarifaszám alá tartozó szalagokhoz, filmekhez és hasonló termékekhez használt cséve, orsó és hasonló termékek (ex 76.16) kivételével |

78. árucsoport | Ólom és ebből készült áruk |

79. árucsoport | Cink és ebből készült áruk, a 79.01, 79.02 és 79.03 vámtarifaszám kivételével |

82. árucsoport | |

ex 82.01 | Kéziszerszámok: ásó, lapát, csákánykapa, csákány, kapa, villa és gereblye; fejsze, horgas kacsozókés és hasonló vágószerszám; szénavágókés, fűnyíróolló, rönkhasító ék és más mezőgazdasági, kertészeti és erdőgazdasági kéziszerszám |

82.02 | Kézifűrész; bármilyen fűrészhez fűrészlap (beleértve a fogazatlan fűrészlapot is) |

ex 82.04 | Hordozható kovácstűzhely; állványra szerelt (kézi vagy lábmeghajtással működő) köszörűkő; áruk háztartási használatra |

82.09 | Kés, sima vagy fogazott pengével (beleértve a kertészkést is), a 82.06 vámtarifaszám alá tartozó kés és vágópenge kivételével |

ex 82.11 | Borotvapenge és ehhez való nyersdarab |

ex 82.13 | Másutt nem említett késművesáru (például kertészolló, hajnyírógép, mészárosbárd, konyhai bárd, papírvágó kés), a kézi hajnyírók és részeik kivételével |

82.14 | Kanál, villa, halkés, vajkés, merőkanál és hasonló konyhai vagy asztali eszköz |

82.15 | Nyél nem nemesfémből a 82.09, 82.13 és 82.14 vámtarifaszám alá tartozó árukhoz |

83. árucsoport | Másutt nem említett különféle áruk nem nemesfémből, a 83.08 vámtarifaszám, a kis szobor és más belső díszítésre szolgáló tárgy (ex 83.06), valamint a gyöngy és flitter (ex 83.09) kivételével |

84. árucsoport | |

ex 84.06 | Szikragyújtásos motor, benzinmotor legalább 220 cm3 hengerűrtartalommal; belsőégésű motor, féldízel; belsőégésű motor, dízel, legfeljebb 37kW teljesítménnyel; motor motorkerékpárhoz és gépjárműhöz |

ex 84.10 | Folyadékszivattyú (beleértve a motorszivattyút és a turbószivattyút) mérőszerkezettel vagy anélkül |

ex 84.11 | Lég- és vákuumszivattyú (beleértve a motorszivattyút és a turbószivattyút); ventilátor, légfúvó és hasonlók, beépített motorral, 150 kg alatti tömeggel, és ventilátor és légfúvó motor nélkül, legfeljebb 100 kg tömeggel |

ex 84.12 | Önálló légkondicionáló berendezés motormeghajtású ventilátorral, hőmérséklet- és nedvességszabályozó szerkezettel, háztartási használatra |

ex 84.14 | Sütőipari kemence és alkatrészei |

ex 84.15 | Hűtőgép, fagyasztógép és egyéb hűtő- vagy fagyasztókészülék hűtőegységgel felszerelve |

ex 84.17 | Átfolyós vagy tárolós, nem elektromos vízmelegítő |

84.20 | Mérleg, vizsgáló és ellenőrző mérleg is (az 50 mg vagy ennél nagyobb érzékenységű mérleg kivételével); súly mindenfajta mérleghez |

ex 84.21 | Folyadék vagy por szórására vagy porlasztására szolgáló mechanikus készülék (kézi is) háztartási használatra; hasonló kézi készülék mezőgazdasági használatra; hasonló készülék traktorra szerelhető kivitelben, mezőgazdasági használatra, legfeljebb 60 kg tömeggel |

ex 84.24 | Traktorral vontatott vagy állati vontatású eke, legfeljebb 700 kg tömeggel; traktorra szerelhető eke két vagy három ekevassal vagy tárcsával; traktorral vontatott vagy állati vontatású borona, rögzített kerettel és rögzített fogakkal; tárcsás borona, legfeljebb 700 kg tömeggel |

ex 84.25 | Cséplőgép; kukoricacsőről levelet eltávolító (fosztó) gép és kukoricacséplő; aratógépek, állati vontatással; szalma- vagy takarmánybálázó gép; magok rostálására és válogatására szolgáló rostálógép és hasonló gép, gabona osztályozására szolgáló gép |

84.27 | Bor, almabor, gyümölcslé és hasonló ital készítésére szolgáló prés, zúzó és hasonló gép |

ex 84.28 | Magzúzógépek; mezőgazdasági darálók |

84.29 | Kenyérgabona feldolgozó malomipari gép, és gabona és száraz hüvelyes feldolgozására szolgáló egyéb malomipari gép, a mezőgazdasági jellegű gép kivételével |

ex 84.34 | Nyomdai betű |

ex 84.38 | Vetélő; fésű szövőszékhez |

ex 84.40 | Háztartásban használatos mosógép, elektromos is |

ex 84.47 | Szerszámgép fa, parafa, csont, keménygumi (vulkanit), kemény műanyag vagy hasonló kemény anyag fűrészelésére és gyalulására, a 84.49 vámtarifaszám alá tartozó gépek kivételével |

ex 84.56 | Kerámiapép, nem szilárd beton, gipsz és más ásványi por vagy pép tömörítésére, formálására vagy öntésére szolgáló gép |

ex 84.59 | Olajprés és -sajtoló; sztearinszappan gyártására szolgáló gépek |

84.61 | Csap, csapszerelvény, szelep és hasonló készülék csőrendszerhez, kazánhoz, tartályhoz, és hasonlóhoz, a nyomáscsökkentő szelep és a hőszabályozóval vezérelt szelep is |

ex 84.63 | Fordulatszám-csökkentő |

85. árucsoport | |

ex 85.01 | Generátor legfeljebb 20 kVA teljesítményig; motor legfeljebb 74 kW teljesítményig; forgó áramátalakító legfeljebb 37 kW teljesítménnyel; transzformátor és statikus áramátalakító, a rádió-, rádiótelefon-, rádiótávíró- és televíziós adókészülékekhez, -vevőkészülékekhez használtak kivételével |

85.03 | Primer cella és primer elem (galvánelem) |

85.04 | Elektromos akkumulátorok |

ex 85.06 | Szobai ventilátor |

85.10 | Hordozható elektromos elemes vagy elektromágneses lámpa, a 85.09 vámtarifaszám alá tartozó világító készülék kivételével |

85.12 | Elektromos átfolyásos vagy tárolós vízmelegítő és merülőforraló; helyiségek fűtésére szolgáló elektromos lég- és talajmelegítő készülék; elektromos fodrászati készülék (például hajszárító, sütővas, sütővas-melegítő) és villanyvasaló; elektrotermikus háztartási készülék; elektromos fűtőellenállás, a szénből készült kivételével |

ex 85.17 | Elektromos hangjelző berendezés |

ex 85.19 | Elektromos áramkör összekapcsolására, megszakítására, védelmére vagy elektromos áramkörbe vagy azon belüli összekapcsolásra szolgáló készülék (például kapcsoló, jelfogó, olvadóbiztosíték, túlfeszültség-levezető, túlfeszültség-csökkentő, dugasz, lámpafoglalat és csatlakozódoboz) |

ex 85.20 | Elektromos izzólámpa és kisülési cső, az infravörös és ibolyántúli lámpa kivételével |

ex 85.21 | Katódsugárcső televíziókészülékhez |

85.23 | Szigetelt elektromos huzal (zománcozott vagy anódosan oxidált is), kábel, tekercsrúd, szalag és hasonlók (a koaxiális kábel is), csatlakozóval felszerelve is |

85.25 | Bármilyen anyagból készült szigetelő |

85.26 | Szigetelőszerelvény elektromos géphez, készülékhez és berendezéshez, kizárólag szigetelőanyagból, eltekintve bármilyen apróbb fémrésztől, amelyeket az öntésnél csak a szerelhetőség érdekében helyeztek az anyagba, a 85.25 vámtarifaszám alá tartozó szigetelő kivételével |

85.27 | Szigetelőanyaggal bélelt, nem nemesfémből készült elektromos szigetelőcső és ezek csatlakozódarabjai |

87. árucsoport | |

ex 87.02 | Közforgalmú személyszállító gépjármű és áru- és anyagszállító gépjármű (a 87. árucsoport 2. megjegyzésében említett alváz kivételével) |

87.05 | A 87.01, 87.02 vagy a 87.03 vámtarifaszám alá tartozó gépjármű karosszériája (vezetőfülke is) |

ex 87.06 | Alváz motor nélkül és alkatrészei |

ex 87.11 | Rokkantkocsi (motoros vagy egyéb mechanikus meghajtású kivételével) |

ex 87.12 | Rokkantkocsi (motoros vagy egyéb mechanikus meghajtású kivételével) alkatrésze és tartozéka |

87.13 | Gyermekkocsi és alkatrésze |

89. árucsoport | |

ex 89.01 | Rakodóhajó és bárka; vontatáshoz tervezett tartályhajó; vitorláshajó; műanyagból készült felfújható csónak |

90. árucsoport | |

ex 90.01 | Szemüveglencse |

90.03 | Keret és szerelék szemüveghez, csiptetőhöz (cvikker), lornyonhoz, védőszemüveghez és hasonlókhoz, és ezek alkatrésze |

90.04 | Szemüveg, látásjavító, védő- és más szemüveg, csiptető (cvikker), lornyon, védőszemüveg és hasonlók |

ex 90.26 | Mérőkészülék kézi működtetésű benzinpumpákhoz és vízfogyasztásmérő (térfogat és sebesség mérésén alapuló) |

92. árucsoport | |

92.12 | Hanglemez vagy más hang- illetve egyéb felvétel; a lemez készítésére szolgáló matrica, rögzítésre kész üres hanglemezek, mechanikus hangrögzítésre szolgáló film, kész szalag, huzal és más, hang- illetve egyéb felvételhez használt áruk |

93. árucsoport | |

ex 93.04 | Vadászfegyverek |

ex 93.07 | Tölténytömítő anyag lőfegyverhez; vadásztöltény, revolverhez, pisztolyhoz és sétapálca-jellegű fegyverekhez való töltény, legfeljebb 9 mm-es kaliberű céllövőfegyverekhez való golyó vagy töltény; töltényhüvely sportfegyverhez és sportpuskához fémből és kartonból; golyó, lövedék és őzsörét sportfegyverhez és sportpuskához |

94. árucsoport | Bútor és részei; ágyfelszerelés, matrac, ágybetét, párna és más párnázott lakberendezési cikk, a 94.02 vámtarifaszám kivételével |

96. árucsoport | Seprű, kefe, púderpamacs és szita, a 96.01 vámtarifaszám alá tartozó, seprű és kefe előállításához szolgáló előkészített csomó és nyaláb, valamint a 96.05 és a 96.06 vámtarifaszám alá tartozó áruk kivételével |

97. árucsoport | |

97.01 | Kerekes jármű gyermekek számára (például játékkerékpár, tricikli és pedálos autó); játék babakocsi |

97.02 | Játékbaba |

97.03 | Más játék; szórakozásra szánt működő modell |

ex 97.05 | Szerpentin és konfetti |

98. árucsoport | Különféle áruk, a 98.03 vámtarifaszám alá tartozó rajzolótoll és a 98.04, 98.10, 98.11, 98.14 és a 98.15 vámtarifaszám kivételével |

--------------------------------------------------

II. MELLÉKLET

KVT vámtarifaszám | Árumegnevezés | Kontingens az 1981. január 1-jétől december 31-ig tartó időszakra |

31.02 | Ásványi vagy vegyi nitrogén műtrágya | 12340 tonna |

31.03 | Ásványi vagy vegyi foszfát műtrágya | |

31.05 | Más műtrágya; ebbe az árucsoportba tartozó termékek tablettázva vagy hasonló formában, illetve legfeljebb 10 kg bruttó tömegű csomagolásban: A.más tműtrágya:I.amelyek tartalmazzák a három trágyázó elemet, a nitrogént, a foszfort és a káliumotII.amelyek tartalmazzák a két trágyázó elemet, a nitrogént és a foszfortIV.más | |

ex 73.37 | Kazán (a 84.01 vámtarifaszám alá tartozó kazán kivételével) és fűtőtest központi fűtéshez nem elektromos fűtéssel és részei vasból vagy acélból; léghevítő és meleglevegő-elosztó (beleértve a friss vagy kondicionált levegőelosztót is) nem elektromos fűtéssel, motorhajtású ventilátorral vagy légfúvóval is, valamint ezek részei vasból vagy acélból: központi fűtés céljára szolgáló forróvíz-kazán | 49800 EEE |

ex 84.01 | Vízgőzt vagy más gőzt fejlesztő kazán (az alacsony nyomású gőz előállítására alkalmas, központi fűtés céljára szolgáló forróvíz-kazán kivételével); túlhevítő vízkazán legfeljebb 32 MW teljesítménnyel | 101400 EEE |

84.06 | Belsőégésű dugattyús motor: C.Más motor:ex II.Kompressziós gyújtású motor:37 kW alatti teljesítménnyel | 279600 EEE |

84.10 | Folyadékszivattyú (beleértve a motorszivattyút és a turbószivattyút) mérőszerkezettel vagy anélkül; serleges, láncos, csavaros, szalagos és hasonló folyadékemelő (elevátor): ex A.Szállítószivattyú mérőszerkezettel felszerelve, vagy úgy kialakítva, hogy mérőszerkezettel felszerelhető legyen, az üzemanyag-adagoló szivattyú kivételévelB.Más szivattyúC.Serleges, láncos, csavaros, szalagos és hasonló folyadékemelő (elevátor) | 1000000 EEE |

84.14 | Ipari és laboratóriumi kemence és kályha, a 85.11 vámtarifaszám alá tartozó elektromos működésű kivételével ex B.Más:alkatrész acélból cementégető kemencékhez | 10000 EEE |

ex 84.20 | Mérleg, vizsgáló és ellenőrző mérleg is (az 50 mg vagy ennél nagyobb érzékenységű mérleg kivételével); súly mindenfajta mérleghez, a következők kivételével: csecsemőmérlegprecíziós háztartási mérleg, amely grammban jelzi ki a tömegetsúly mindenfajta mérleghez | 320000 EEE |

85.01 | Villamossági áruk a következő megnevezéssel: generátor, motor, áramátalakító (forgó vagy statikus), transzformátor, egyenirányító, egyenirányító készülék és induktor: A.Generátor, motor (fordulatszám-csökkentő, váltó- vagy gyorsító hajtóművel felszerelve is) és forgó áramátalakító:ex II.Más:Legalább 370, de legfeljebb 15000 W teljesítményű motorokex C.Alkatrészek:Legalább 370, de legfeljebb 15000 W teljesítményű motorokhoz | 44400 EEE |

85.15 | Rádiótelefon-, rádiótávíró-, rádió- és tévéműsor adó- és vevőkészülék (hangfelvevő vagy -lejátszó készülékkel egybeépítve is); televíziókamera (felvevő); rádiónavigációs segédkészülék, radarkészülék és rádiós távirányító készülék: A.Rádiótelefon-, rádiótávíró-, rádió- és tévéműsor adó- és vevőkészülék, hangfelvevő vagy -lejátszó készülékkel egybeépítve is; televízió kamera (felvevő):ex III.Vevőkészülék hangfelvevő vagy -lejátszó készülékkel egybeépítve is:Televízió | 3048 egység 777300 EEE |

85.15 | C.Alkatrészek:I.Szekrény és káva:ex a)Fából:Televíziós vevőkészülékhezex b)Más anyagból:Televíziós vevőkészülékhezex III.Más:Alaplemez televíziós vevőkészülékhez és alkatrészei, szerelve vagy felszerelveNyomtatott áramköri kártya televíziós vevőkészülékhez | 1500000 EEE |

ex 85.23 | Szigetelt elektromos huzal (zománcozott vagy anódosan oxidált), kábel, tekercsrúd, szalag és hasonlók (a koaxiális kábel is), csatlakozóval felszerelve is: Kábel televízióantennához | 66600 EEE |

87.02 | Személy-, áru- és anyagszállító gépjármű (beleértve a sportgépjárművet is, a 87.09 vámtarifaszám alá tartozók kivételével): A.Személyszállításra, beleértve a személy- és áruszállításra egyaránt tervezett járműveket:I.Szikragyújtású vagy kompressziós gyújtású motorral:ex a)Gépjárművek és buszok legalább 2800 cm3 hengerűrtartalmú szikragyújtású motorral vagy legalább 2500 cm3 hengerűrtartalmú kompressziós gyújtású motorral:Komplett busz és autóbuszex b)Más:Komplett, hatnál több ülőhellyel | 103 egység 2032000 EEE |

87.05 | A 87.01, 87.02 vagy 87.03 vámtarifaszám alá tartozó gépjármű karosszériája (vezetőfülke is): ex A.Karosszéria és vezetőfülke fémből a következők ipari összeszerelésére:A 87.01 A alszám alá tartozó egytengelyes kerti traktor,Személyszállító gépjármű, beleértve a személy- és áruszállításra egyaránt tervezett járműveket, hatnál több, de 15-nél kevesebb ülőhellyel,Áru- és anyagszállító gépjármű vagy 2800 cm3-nél kisebb hengerűrtartalmú szikragyújtású motorral, vagy 2500 cm3-nél kisebb hengerűrtartalmú kompressziós gyújtású motorral,A 87.03 a) vámtarifaszám alá tartozó, különleges célra szolgáló teherautó és vagonex B.Más:Karosszéria és vezetőfülke fémből, a legfeljebb hat ülőhelyes személyszállító gépjárművekhez való kivételével | 9800 EEE |

--------------------------------------------------